**ROMÂNIA (nu produce efecte juridice)**

**JUDEŢUL MUREŞ INIŢIATOR**

 **MUNICIPIUL TÂRGU MUREŞ Primar,**

 **DIRECŢIA ŞCOLI SOÓS ZOLTÁN**

 **Nr. 71389 din 7.10.2021**

**REFERAT DE APROBARE**

**privind modificarea denumirii unuia din beneficiarii convenției de folosință ce face parte integranta din contractul de închiriere nr. nr.84/2014/57759/2014 încheiat de Municipiul Târgu Mureș și Arhiepiscopia Romano Catolică Alba Iulia prin Fundația Statusul Romano Catolic din Transilvania pentru imobilul situat în Târgu Mureș , str. Mihai Viteazul nr. 15**

 Prin HCL nr.387 din 2014 a fost aprobat contractual de închiriere nr.84/2014/57759/2014încheiat de Municipiul Târgu Mureș și Arhiepiscopia Romano Catolică Alba Iulia prin Fundația Statusul Romano Catolic din Transilvania pentru imobilul situat în Târgu Mureș , str. Mihai Viteazul nr. 15.

 În cadrul convenției de folosința ce face parte din contractul mai sus menționat, cu privire la corpurile B și C din imobilul situat în Târgu Mureș, str. Mihai Viteazul nr.15, apare ca si titular al dreptului de folosință Liceul Teologic Romano Catolic - unitate de învățământ desființată și în locul căreia a luat ființă prin Ordinul Ministrului Educației nr.4045 din 29 iunie 2018 Liceul Teologic Romano catolic II Rákóczi Ferenc.

 Ca urmare a modificărilor intervenite în denumirea unuia din beneficiarii dreptului de folosință din cadrul convenției la care am făcut mai sus referire, prin adresa nr.67891 din 24 septembrie 2021, titularul dreptului de proprietate, respectiv Fundația Statusul Romano Catolic din Transilvania a solicitat autorității publice locale, actualizarea anexei contractului de închiriere încheiat de părți - denumit Convenție de folosință - prin schimbarea denumirii beneficiarului din Liceul teologic Romano Catolic cu Liceul Teologic Romano Catolic II Rákóczi Ferenc, pentru ca situaţia de fapt să corespundă cu situația juridică.

 Întrucât convenția de folosință a cărei modificare se solicită a fost supusă aprobării Consiliului Local, considerăm că și modificările solicitate se impune a fi supuse dezbaterii aceluiaşi for legislativ.

 Având în vedere cele menţionate anterior, supunem aprobării Consiliului Local Municipal Târgu Mureş, proiectul de hotărâre privind modificarea denumirii titularului dreptului de folosința asupra imobilului situat în Târgu Mureș, str. Mihai Viteazul nr.15, conform anexei 1, urmând ca noua convenție să facă parte integranta din contractul de închiriere încheiat de părți.

 Ataşăm prezentei:

 - copia contractului de închiriere nr. 84/2014/57759/2014

- copie convenție de folosință

- copia adresei nr.67891/24.09.2021 a Fundației Statusul Romano Catolic din Transilvania

 **Aviz favorabil al compartimentului de resort,**

 **Direcţia Şcoli,**

 **Ing. Horaţiu Lobonţ**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A ( nu produce efecte juridice) JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ** Iniţiator

 **Primar**

 **SOÓS ZOLTÁN**

**H O T Ă R Â R E A nr. .........**

**din ........................................2021**

**privind modificarea denumirii unuia din beneficiarii convenției de folosință ce face parte integranta din contractul de închiriere nr. nr.84/2014/57759/2014 încheiat de Municipiul Târgu Mureș și Arhiepiscopia Romano Catolică Alba Iulia prin Fundația Statusul Romano Catolic din Transilvania pentru imobilul situat în Târgu Mureș , str. Mihai Viteazul nr. 15**

***Consiliul local municipal Târgu Mureş, întrunit în şedinţă ordinară de lucru,***

 Având în vedere:

* Referatul de aprobare a proiectului de hotărâre înregistrat sub nr. 71389/7.10.2021 inițiat de primarul Municipiului Târgu Mureș, prin Direcţia Şcoli, privind modificarea denumirii unuia din beneficiarii convenției de folosință ce face parte integranta din contractul de închiriere nr. nr.84/2014/57759/2014 încheiat de Municipiul Târgu Mureș și Arhiepiscopia Romano Catolică Alba Iulia prin Fundația Statusul Romano Catolic din Transilvania pentru imobilul situat în Târgu Mureș , str. Mihai Viteazul nr. 15.
* Raportul Direcţiei juridice, Contencios Administrativ şi Administraţie publică locală nr. \_\_\_\_\_\_\_\_\_\_
* Raportul Comisiilor de specialitate din cadrul Consiliului Local al Municipiului Târgu Mureş,

 și ținând cont de :

* + prevederile art. 80-81 din Legea 24/2000 privind normele de tehnică legislativă pentru elaborarea actelor normative cu modificările şi completările ulterioare
	+ Ordinul Ministrului Educației Naționale nr.4045/29.06.2018 privind înființarea Liceului teologic Romano Catolic II Rákóczi Ferenc Târgu Mureș
	+ prevederile Legii Educației Naționale nr.1/2011, cu modificările și completările ulterioare,

 În temeiul prevederilor art. 106 alin. (1), art.129, alin.1, alin. (7 ) lit.”a”, art.136, art.139 alin.(1), art.196, alin.(1) lit. „a”, din OUG nr.57/2019 privind Codul administrativ, cu modificările și completările ulterioare ,

**H o t ă r ă ş t e :**

 **Art. 1**. Se aproba **modificarea denumirii unuia din beneficiarii convenției de folosință ce face parte integranta din contractul de închiriere nr. 84/2014/57759/2014 încheiat de Municipiul Târgu Mureș și Arhiepiscopia Romano Catolică Alba Iulia prin Fundația Statusul Romano Catolic din Transilvania pentru imobilul situat în Târgu Mureș , str. Mihai Viteazul nr. 15**

 **Art. 2.** Se aproba noua convenție de folosință aferenta contractului de închiriere nr. **84/2014/57759/2014 încheiat de Municipiul Târgu Mureș și Arhiepiscopia Romano Catolică Alba Iulia prin Fundația Statusul Romano Catolic din Transilvania**, conform anexei 1 care face parte integrantă din prezenta hotărâre

**Art. 3.** Se împuterniceşte Primarul Municipiului Târgu Mureş, dl. **SOÓS ZOLTÁN**, să semneze anexa 1 a prezentei hotărâri.

**Art.4** Cu ducerea la îndeplinire a prevederilor prezentei hotărâri se însărcinează Primarul Municipiului Târgu Mureș, prin executivul reprezentant de Direcţia Şcoli.

 **Art.5.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Art.6**. Prezenta hotărâre se comunică :

- Direcţiei Școli

- Liceului teologic Romano Catolic II.” Rákóczi Ferenc”

- Colegiului Național Unirea

- Fundației ”Statusul Romano Catolic din Transilvania”

**Viză de legalitate**

**Secretar General al Municipiului Târgu Mureş**

**BÂTA ANCA VOICHIȚA**

**Anexa 1.**

**CONVENŢIE DE FOLOSINŢĂ**

Nr.\_\_\_\_ /2021 –Locator, Nr. \_\_\_\_\_\_/2021 Locatar

La contractul de închiriere nr. 84/2014/57759/2014

**I. Încheiată între**:

**1. ARHIEPISCOPIA ROMANO-CATOLICĂ ALBA-IULIA, prin FUNDAŢIA STATUSUL ROMANO – CATOLIC DIN TRANSILVANIA**, cu sediul în Cluj Napoca, str. Iuliu Maniu nr. 5, jud. Cluj având cod fiscal 18241796 reprezentată prin preşedintele - consiliului director dl. Vizi Zacharie, în calitate de **LOCATOR**, pe de o parte, iar de altă parte

**2.MUNICIPIUL TÂRGU MUREŞ,** cu sediul în Târgu Mureş, P-ţa Victoriei nr.3, jud. Mureş, reprezentat de **Soós Zoltán,** **primar,** în calitate de **CHIRIAŞ-LOCATAR,**

**II. Obiectul convenţiei**

**Art.1.** Părţile de comun acord au convenit asupra modului de utilizare a imobilului descris la art.1 din contractul de închiriere nr. 84/2014/57759/2014 încheiat de părți în sensul :

 Pe perioada valabilității contractului de închiriere corpul de clădire A se va utiliza în întregime de către COLEGIUL NAŢIONAL”UNIREA”, iar corpurile de clădire B şi C se vor utiliza în întregime de către LICEUL TEOLOGIC ROMANO-CATOLIC II ” RÁKÓCZI FERENC”.

Se vor utiliza în comun de cei doi beneficiari, accesele, coridoarele şi grupurile sanitare, sala de sport, sala festivă şi curtea.

 Spaţiile folosite în comun de cei doi beneficiari, cu precădere sala de sport şi sala festivă, se vor utiliza conform unui orar stabilit anual de către beneficiari.

 **Art.2.** Prezenta convenţie a fost încheiată în 3( trei ) exemplare originale şi s-a semnat azi, la data de …………………la Târgu Mureş.

**LOCATOR, LOCATAR,**

Arhiepiscopia Romano-Catolică Alba-Iulia, prin Municipiul Târgu Mureş

Fundaţia Statusul Romano-Catolic din Transilvania primar **Soós Zoltán**

 **Preşedintele consiliului director**

 **dl. Vizi Zacharie**

 **Viză juridică,**